Trondheim ingeniørhøgskole

Trondheim ingeniørhøgskole var en høgskole for ingeniørutdanning, etablert i Trondheim i 1912 under navnet Trondhjems tekniske Mellemskole.25-års jubileumsberetning 1912–1937 : Bergen Tekniske Skole, Oslo Tekniske Skole, Trondheim Tekniske Skole. 1937, side 87. (e-bok fra bokhylla.no). 

Skolen ble opprettet i bygningene etter, og av lærerne fra, Trondhjems Tekniske Læreanstalt, da denne ble nedlagt og en av «avleggerne» ble videreført som Trondhjems tekniske Mellemskole (TTM).Den andre «avleggeren» var Norges tekniske høgskole (NTH), opprettet i 1910. 

TTM endret navn til Trondheim tekniske skole i 1936. I 1977 fikk skolen høgskolestatus og navnet ble Trondheim ingeniørhøgskole. Denne ble i 1994 fusjonert inn i Høgskolen i Sør-Trøndelag (HiST), og fra 1. januar 2016 inngår HiST i NTNU. Ingeniørutdanningen fra HiST videreføres ved NTNU i Fakultet for teknologi.

Skolen hadde fra først lokaler i Munkegata 1 (i dag byens rådhus), og flyttet i 1930 inn i lokalene på Kalvskinnet hvor undervisningen ved Fakultet for teknologi, NTNU, fremdeles drives.

 Referanser 

 Eksterne lenker 
 . (Besøkt 21. mars 2012)

Kategori:Tidligere høgskoler i Norge
Kategori:Høyskoler i Trondheim
Kategori:Høgskolen i Sør-Trøndelag
Kategori:Utdanningsinstitusjoner etablert i 1912
Kategori:Utdanningsinstitusjoner nedlagt i 1994
Kategori:Byggverk tegnet av Claus Hjelte
Kategori:Tidligere utdanningsinstitusjoner i Trøndelag
Kategori:Byggverk fullført i 1924
Kategori:1924 i Norge
Kategori:Kalvskinnet